Runesteinen i Torsnes kirke

Runesteinen i Torsnes kirke, Borge, Fredrikstad kommune, Østfold, kommer fra den gamle Torsnes kirke, også kjent som Holm kirke. Dette var en liten steinkirke fra middelalderen som ble revet i 1859 for å gi plass til en ny og større kirke. Det hadde da lenge vært kjent at det var en runeinnskrift på begge sider av kordøren på sørsiden. Den er første gang nevnt i verket Monumenta Danica av Ole Worm, fra 1643. I 1805 ble innskriften avtegnet av M.F.Arendt. Ved rivingsarbeidene ble steinene tatt ut og sendt til Universitetets Oldsaksamling, og hele teksten kunne da tolkes i sammenheng:

øuk:atla:til:aflas:s: .. ynta:

øuksøl f. umser øukølu kistinfolke

Dette tolkes til norrønt: ... ok Atla tl aflàts synda ok sjǫlfun sèr ok ǫllu kristni folki.

På moderne norsk blir det: «(...) og syndsforlatelse for Atle, for seg og alle kristne folk».

Steinen(e) er i dag magasinert ved Kulturhistorisk museum.

 Litteratur 	 


Kategori:Kulturminner i Fredrikstad
Kategori:Runesteiner i Norge